સુરતઃ આદિવાસી સમાજ ગુજરાતની વિરાસત છે. આ સમાજની વૈવિધ્યસભર સંસ્કૃતિના સંવર્ધન અને જતન માટે રાજય સરકાર સંકલ્પબધ્ધ છે. ઉપરોક્ત શબ્દો મુખ્યમંત્રી વિજયભાઇ રૂપાણીએ તાપી જિલ્લાના નિઝર ખાતે વિશ્વ આદિવાસી દિવસ ઊજવણી અવસરે ઉચ્ચાર્યા હતા. વધુમાં મુખ્યમંત્રીએ જણાવ્યું હતું કે આદિવાસી સસ્કૃતિની વિરાસતના જતન તેમજ પ્રોત્સાહન માટે માટે રાજપીપળા ખાતે રૂા.100 કરોડના ખર્ચે અલગ મ્યુઝિયમ બનાવવામાં આવશે તથા 40 એકર વિસ્તારમાં બિરસા મૂંડા આદિવાસી યુનિવસિર્ટીના નિર્માણ કરવામાં આવશે. જેનાથી આદિવાસી સંસ્કૃતિનું જનત તેમજ સંવર્ધન થશે.